
UPUTE ZA VIDLJIVOST:
Načelno, sve aktivnosti informiranja i komunikacije vezane uz projekt moraju sadržavati sljedeće elemente:

- Amblem (zastavicu) Unije i tekst „Europska unija“

- Napomenu o fondu koji podupire projekt (operaciju):

„Projekt je sufinancirala Europska unija iz… (naziv fonda):

o Europski fond za regionalni razvoj
o Kohezijski fond
o Europski socijalni fond

- Izjavu/slogan:
- „Zajedno do fondova EU“

- Logotip europski strukturni i investicijski fondovi

- Isključenje odgovornosti5:

„Sadržaj publikacije/emitiranog materijala isključiva je odgovornost (ime korisnika).“

Kod oznaka vidljivosti kod kojih postoji mogućnost da se istroše (npr. naljepnice), potrebno je u proračunu projekta osigurati te izraditi dovoljnu količinu, kako bi se u slučaju dotrajalosti mogle zamijeniti.

Za materijale poput publikacija, priopćenja za medije, audio i video uradaka i sl. (prilagođava se vrsti materijala, ovisno radi li se o publikaciji, priopćenju, audio-vizualnom materijalu..).

(1) Amblem Unije prikazuje se u boji u svim medijima, kad god je to moguće, a crno-bijela
verzija može se upotrijebiti samo u opravdanim slučajevima (kada je cjelokupni materijal u
c/b verziji).

(2) Amblem Unije uvijek je jasno vidljiv i na istaknutom mjestu. Mjesto i veličina amblema
primjereni su veličini predmetnog materijala ili dokumenta.

(3) Za male promotivne materijale (npr.: usb, cd, olovka..) dostatno je uključiti amblem
Europske unije i tekst Europska unija.

(4) Ako se neka mjera informiranja ili komunikacije odnosi na projekt (operaciju) ili nekoliko
operacija sufinanciranih iz nekoliko fondova, napomena o fondu ili fondovima mijenja se u:
„Projekt je sufinancirala Europska unija iz europskih strukturnih i investicijskih fondova.“

